ਭਾਰਤ ਵਿੱਚ ਅਰਬ ਲੋਕ
ਭਾਰਤ ਵਿੱਚ ਅਰਬ ਲੋਕ ਅਰਬ ਮੂਲ ਦੇ ਲੋਕ ਹਨ ਜੋ ਲੰਬੇ ਸਮੇਂ ਤੋਂ ਭਾਰਤੀ ਉਪ ਮਹਾਂਦੀਪ ਵਿੱਚ ਵਸੇ ਹੋਏ ਹਨ। ਭਾਰਤ ਅਤੇ ਅਰਬ ਸੰਸਾਰ ਵਿਚਕਾਰ ਕਈ ਹਜ਼ਾਰ ਸਾਲਾਂ ਤੋਂ ਵਿਆਪਕ ਵਪਾਰਕ ਅਤੇ ਸੱਭਿਆਚਾਰਕ ਸਬੰਧ ਰਹੇ ਹਨ। ਭਾਰਤ ਦੇ ਪੱਛਮੀ ਤੱਟ ਖੇਤਰ, ਖਾਸ ਕਰਕੇ ਮਾਲਾਬਾਰ ਅਤੇ ਕੋਂਕਣ ਤੱਟ ਸਰਗਰਮ ਵਪਾਰਕ ਕੇਂਦਰ ਸਨ, ਜਿੱਥੇ ਅਰਬ ਵਪਾਰੀ ਅਕਸਰ ਸ਼੍ਰੀ ਲੰਕਾ ਅਤੇ ਦੱਖਣ ਪੂਰਬੀ ਏਸ਼ੀਆ ਦੇ ਰਸਤੇ ਤੇ ਆਉਂਦੇ ਸਨ। ਕਈ ਸਦੀਆਂ ਦੇ ਅਰਸੇ ਦੌਰਾਨ, ਵੱਖ-ਵੱਖ ਅਰਬ ਦੇਸ਼ਾਂ ਦੇ ਪ੍ਰਵਾਸੀ ਵਪਾਰੀ, ਮਿਸ਼ਨਰੀਆਂ ਅਤੇ ਅੰਤਰ-ਵਿਆਹ ਰਾਹੀਂ ਭਾਰਤੀ ਉਪ-ਮਹਾਂਦੀਪ ਦੇ ਵੱਖ-ਵੱਖ ਖੇਤਰਾਂ ਅਤੇ ਰਾਜਾਂ ਵਿੱਚ ਪਰਵਾਸ ਕਰ ਗਏ।